ผมมีอะไรกับแฟนเมื่อวานครับ แล้วตอนแรกหลังจากเล้าโลมผมก็ใส่สด ทำไปประมาณ15-30วินาทีครับแล้วรีบดึงออกมาใส่ถุงยาง แล้วก็แตกนอกด้วยครับ แฟนประจำเดือนมาวันสุดท้าย5วันก่อนจะมีเพศสัมพันธ์กันครับ แล้วก็ทำรอบแรกของวันด้วย แบบนี้จำเป็นต้องกินยาคุมฉุกเฉินไหมครับ?
สวัสดีค่ะ หากผู้หญิงที่มีรอบเดือนสม่ำเสมอ รอบเดือนประมาณ 28 วัน วันที่ไข่ตกจะเป็นช่วงประมาณวันที่ 14 ของรอบเดือน โดยนับวันแรกของประจำเดือนเป็นวันที่ 1ซึ่งหากเป็นลักษณะนี้ ช่วงปลอดภัยจะเป็นช่วง 7 วันก่อนที่ประจำเดือนจะมารอบถัดไป และช่วง 7 วันหลังประจำเดือนมานับจากวันแรกค่ะแต่หากไม่ได้มีประจำเดือนที่สม่ำเสมอ หรือรอบเดือนไม่ได้มา 28 วันต่อรอบจะคาดคะเนการตกไข่ได้ไม่แม่นยำนะคะส่วนการหลั่งนอกเมื่อเปรียบเทียบกับหลั่งใน โอกาสการตั้งครรภ์น้อยกว่า แต่ยังมีโอกาสตั้งครรภ์ได้บ้าง เพราะน้ำหล่อลื่นเพศชายจะมีอสุจิมาปะมนได้ค่ะการรับประทานยาคุมกำเนิดแบบฉุกเฉิน สามารถลดโอกาสเกิดการตั้งครรภ์ร้อยละ 80 หากรับประทานภายใน 72 ชม. แต่มีผลข้างเคียงได้แก่ อาการคลื่นไส้ อาเจียน วิงเวียน เลือดออกกระปริดกระปรอยทางช่องคลอดค่ะ รวมถึงการคาดเคลื่อนของประจำเดือนค่ะดังนั้นจากข้อมูลข้างต้น แนะนำ พิจารณาเรื่องยาคุมกำเนิดแบบฉุกเฉินอีกทีนะคะ